OzLabs/hebrew-wiki-articles huggingface dataset:
צבים ביצתיים

צבים ביצתיים (שם מדעי: Emydidae) הם משפחת צבים החיים באזורי ביצות ואזורים מימיים בעלי מים מתוקים. צבים אלה חיים בעיקר בעולם הישן, אך גם באמריקה.

== מאפיינים ==
הצבים הביצתיים הם בעלי שריון קטן ומקושט יותר מקרוביהם היבשתיים והם נוטים לבלות את רוב זמנם במים או בגדות נהרות.

בניגוד לקרוביהם היבשתיים, צבי הביצות הם טורפים שיאכלו יצורי נהרות קטנים מהם כמו חרקים, סרטנים וראשנים וגם אוכלים צמחי מים. הם עולים להתחמם בשמש וניתן לראות אותם מתחממים בקבוצות גדולות על סלעים ליד המים.

הצבים מקננים על היבשה, בין צמחים שונים מהם הם בונים קן. הצעירים הבוקעים ממהרים למים בטרם יתפסו אותם טורפים כמו שחפים, עיטים, סמורים ונחשים. הם גדלים במהירות וכשאר הצבים מגיעים לאריכות ימים.

בין צבי הביצות נמצא בישראל צבגון אדום-אוזן (שמוצאו באמריקה הצפונית והוא מין פולש מזיק בארץ) ובעבר חי בה גם צב ביצות אירופי.

===סוגי הצבים הביצתיים===
*סוג ומין יחיד צב מנוקד (Clemmys guttata)
*צב הבוץ (Emys)
*צב עצים (Glyptemys)
*צב סגיר (Terrapene)
*סוג ומין יחיד צבגון מצויר (Chrysemys picta)
*סוג ומין יחיד צב תרנגולי (Deirochelys reticularia)
*צב מפה (Graptemys)
*סוג ומין יחיד טראפין היהלום (Malaclemys terrapin)
*צב קוטר (Pseudemys) - בו צב קוטר פלורידה
*צבגון (Trachemys) - בו צבגון הבריכה

==קישורים חיצוניים==

* 

צבגונים על גזע בברזיל.]]

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:טקסונים קיימים שהתפתחו בקרטיקון עליון
צבי בריכה

Cuora amboinensis'
צבי בריכה (שם מדעי: Geoemydidae; קרויים גם גיאומידיים) הם משפחת צבים החיים באזורי ביצות ואזורי מים מתוקים והם קרובי משפחתם של הצבים ביצתיים. הם חיים רק בעולם הישן, באירופה, אסיה ובצפון אפריקה.

במשפחה זו מינים רבים ומגוונים ביותר של צבי מים ואורכם 10 עד 80 ס"מ אצל המין הגדול ביותר - צב מלאי ענק. הם בעלי שריון קשיח שמכסה את הבטן והחזה ובעלי צוואר ארוך וראש קטן יחסית. השריונות שלהם מוארכים ועוזרים להם לשחות, אך פחות קשיחים נגד טורפים כמו תנינים.

צבים אלה מבלים את רוב חייהם בנהרות ובביצות ועולים ליבשה בעיקר בשביל להתחמם בשמש. שאר הזמן הם שוחים ומחפשים מזונות מימיים. רוב המינים צמחוניים, אך חלקם טורפים שאוכלים חרקי מים, סרטנים ודגים קטנים. כל מיני הצבים עולים ליבשה בשביל להטיל את ביציהם וכשהצעירים בוקעים הם ממהרים למים.

מספר מינים במשפחה לא חיים בנהרות אלא באזורים בוציים וביערות גשם טרופיים ולחים.

המין היחיד בישראל מהמשפחה הוא צב ביצה מצוי.

===סוגי צבי הבריכה===
*Batagur - בו צב מקורה אדום-כתר
*צבי קופסה אסיאתיים (Cuora) - בו צב מטבע זהוב
*צב העלים (Cyclemys)
*סוג ומין יחיד צב בריכה שחור (Geoclemys hamiltonii)
*Geoemyda
*סוג ומין יחיד צב נהר ברהמיני (Hardella thurjii)
*Heosemys - בה צב בריכה אסייתי ענק
*סוג ומין יחיד צב ביצות סולווסי (Leucocephalon yuwonoi)
*Malayemys
*צב ביצה (Mauremys)
*Melanochelys
*Morenia
*סוג ומין יחיד צב שטוח-שריון מלאי (Notochelys platynota)
*סוג ומין יחיד צב מלאי ענק (Orlitia borneensis)
*Pangshura
*Sacalia
*Siebenrockiella
*סוג ומין יחיד צב מקל קוצ'יני (Vijayachelys silvatica)
*Rhinoclemmys

==קישורים חיצוניים==

*
קטגוריה:בעלי חיים שתוארו ב-1868
קטגוריה:טקסונים שתוארו בידי ויליאם תיאובלד
ברובכס

ברובכס היא להקת מחתרת איראנית הרשומה תחת חברת ההפקות אונג מיוזיק. כל שלושת חבריה - ח'שאיאר חקגו, כיואן חקגו וחמיד פרוזמנד, חיים בטהראן, איראן. שיריהם זוכים לצנזורה מקומית באיראן, לאור הגבלות השלטון על הפצת תוכני אמנות ותרבות בעלי השפעה מערבית. עם זאת ללהקה עוקבים בינלאומיים רבים ממוצא איראני הודות לאינטרנט.

מקור השם בהתייחסות סאטירית להגיית המונח "בר ובצ'ההא" (بر و بچه ها; שפירושו "חברים וילדים" - חברה) של שוכני צפון טהראן העשירים שקוצר ל"ברובצ'" והתפשט כסלנג גם לדרום טהראן. הלהקה השתמשה בחיקוי הסרקסטי של הגיית הסלנג על ידי אנשים במרכז העיר - "ברובכס".

האלבום הראשון של הלהקה, Wag, שוחרר בשנת 2007. בשנת 2010 הם הוציאו את השיר Soosan Khanoom. שיר זה היה במרכזו של דיון משפטי עם המלחין ההודי פריטם שבשנת 2012 הוציא שיר תוך הפרת זכויות יוצרים לפי טענת נציגי הלהקה. הנושא נדון בבית המשפט בהודו ונדחה בעקבות כך שאיראן לא חתומה על אמנת זכויות יוצרים.

בשנת 2011 הלהקה הוציאה סינגל נוסף.

==קישורים חיצוניים==
* 

* [https://www.youtube.com/watch?v=sM4SozYHoeA&list=RDsM4SozYHoeA קליפים] ביוטיוב, חברת ההפקות אונג מיוזיק

קטגוריה:מוזיקאים איראנים
ארש

אלכס ארש לבאף (בפרסית: آرش لباف; נולד ב-23 באפריל 1977) הוא זמר, בדרן ומפיק איראני-שוודי.

ארש שיתף פעולה עם הזמרת הלנה מספר פעמים ובין להיטיהם נמנים "", "One Day" ו-"Dooset Daram" שזכו להצלחה בין-לאומית.<ref></ref><ref></ref><ref></ref>

בשנת 2019 הוציא עם הלנה את הלהיט "One Night in Dubai" שצבר למעלה מ-125 מיליון צפיות.<ref></ref>

== ביוגרפיה ==
ארש נולד בעיר טהראן לאם משיראז ואב מאספהאן וסבא רבא מאזרבייג'ן האיראנית. בגיל עשר משפחתו היגרה לשוודיה שם הוא מתגורר עד היום.

== אלבומים ==
ארש הוציא שלושה אלבומים. את אלבום הבכורה שלו הוציא ארש בשנת 2005 תחת השם ארש, האלבום הכיל את שני הלהיטים "בורו בורו" ( "Boro Boro") ו"פיתוי" ("Temptation") וזכו להצלחה גדולה בכל רחבי אירופה, בדרום-מזרח אירופה, אסיה והמזרח התיכון, כולל ישראל. שירו "בורו בורו" אף הופיע בסרט הבוליוודי בלופמאסטר. את האלבום השני שלו הוציא בשנת 2008 תחת השם דוניה (עולם), ואת האלבום השלישי "סופרמן" הוציא בשנת 2014.

== השתתפות באירוויזיון 2009 ==
בשנת 2009 נבחר ארש לייצג את אזרבייג'ן באירוויזיון 2009 עם השיר "Always" בדואט יחד עם הזמרת איסל תימורזאדה , השיר זכה במקום השלישי.

== קישורים חיצוניים ==

* 

== הערות שוליים ==

קטגוריה:מוזיקאים איראנים
קטגוריה:מוזיקאים שוודים
קטגוריה:משתתפי אירוויזיון 2009
קטגוריה:נציגי אזרבייג'ן באירוויזיון
קטגוריה:שוודים שנולדו ב-1977
הסופר קאפ הקזחי

הסופר קאפ הקזחי (בקזחית: Қазақстан Суперкубогы) הוא תחרות כדורגל שנתית הנערכת בכל קיץ לפני פתיחת עונת הכדורגל הקזחית. התחרות מפגישה בין אלופת קזחסטן והזוכה בגביע הקזחי וההכרעה נקבעת במשחק אחד. במקרה של זכייה בדאבל, המשתתפת השנייה תהיה סגנית אלופת הליגה.

מהדורת הפתיחה של הגביע נערכה בשנת 2008.

==משחקי הגמר==
{| class="wikitable" 
|+מפתח
|-
|bgcolor=#CEF2E0|*
|משחק שהלך לתוספת זמן
|-
|bgcolor=#cedff2|†
|משחק שהוכרע בפנדלים לאחר הארכה
|}

{| class="wikitable" style="text-align: center;"
|+ הזוכות לפי שנים
! עונה
! זוכה
! תוצאה
! סגנית
! אצטדיון
! צופים
|-
|2008 
|אקטובה
|2 – 0
|טובול
|האצטדיון המרכזי אלמטי
|12,000
|-
|2010
|אקטובה
|2 – 0
|אטיראו
|אסטנה ארנה
|8,000
|-
|2011
|אסטנה
|2 – 1
|טובול
|אסטנה ארנה
|4,100
|-
|2012
|אורדבסי שימקנט
|1 – 0
|שחטאר קאראגנדי
|אסטנה ארנה
|12,000
|-
|2013
|שחטאר קאראגנדי
|bgcolor=#CEF2E0|3 – 2 *
|אסטנה
|אסטנה ארנה
|11,200
|-
|2014
|אקטובה
|1 – 0
|שחטאר קאראגנדי
|אסטנה ארנה
|14,000
|-
|2015
|אסטנה
|bgcolor=#cedff2|0 – 0 †
|קאיראט אלמטי
|אסטנה ארנה
|20,000
|-
|2016
|קאיראט אלמטי
|bgcolor=#cedff2|0 – 0 †
|אסטנה
|אסטנה ארנה
|14,500
|-
|2017
|קאיראט אלמטי
|2 – 0
|אסטנה
|האצטדיון המרכזי אלמטי
|13,500
|-
|2018
|אסטנה
|3 – 0
|קאיראט אלמטי
|אסטנה ארנה
|12,500
|-
|2019
|אסטנה
|2 – 0
|קאיראט אלמטי
|האצטדיון המרכזי אלמטי
|16,000
|-
|2020
|אסטנה
|1 – 0
|קייסר
|טובול ארנה
|2,900
|-
|2021
| colspan="5" |לא התקיים בשל מגפת הקורונה
|-
|2022
|טובול
|2 – 1
|קאיראט אלמטי
|אסטנה ארנה
|6,000
|-
|2023
|אסטנה
|2 – 1
|אורדבסי שימקנט
|אסטנה ארנה
|7,313
|-
|2024
|טובול
|bgcolor=#cedff2|1 – 1 †
|אורדבסי שימקנט
|מרכז הספורט מרדן
|6,000
|}

==זכיות לפי קבוצות==
{| class="wikitable sortable" style="text-align: center;"
|-
!קבוצה
!זכייה
!סגנות
! class="unsortable"|שנות זכייה
! class="unsortable"|שנות סגנות
|-
|אסטנה || 6 || 4 || 2011, 2015, 2018, 2019, 2020, 2023 || 2013, 2016, 2017, 2021
|-
|טובול || 3 || 2 || 2021, 2022, 2024 || 2008, 2011
|-
|אקטובה || 3 || 0 || 2008, 2010, 2014 ||
|-
|קאיראט אלמטי || 2 || 4 || 2016, 2017 || 2015, 2018, 2019, 2022
|-
|שחטאר קאראגנדי || 1 || 2 || 2013 || 2012, 2014
|-
|אורדבסי שימקנט || 1 || 2 || 2012 || 2023, 2024
|-
|אטיראו || 0 || 1 || || 2010
|-
|קייסר || 0 || 1 || || 2020
|-
|}

קזחי
קטגוריה:תחרויות כדורגל בקזחסטן
אזאר נפיסי

אזאר נפיסי (בפרסית: آذر نفیسی; נולדה ב-1 בדצמבר 1955) היא סופרת איראנית ופרופסורית לספרות אנגלית. משנת 1997 גרה בארצות הברית. היא מוכרת בעיקר הודות לספריה: "לקרוא את לוליטה בטהרן" ו"דברים שלא סיפרתי" שנהיו לרבי מכר.

==ביוגרפיה==
נפיסי נולדה בטהראן לאמה נזהת נפיסי, צאצאית למשפחת המלוכה הקאג'ארית, ואביה אחמד נפיסי, שהיה ראש עיריית טהראן בין השנים 1961–1963. נפיסי התחנכה בשווייץ והוציאה את תואר הדוקטורט בארצות הברית מאוניברסיטת אוקלהומה. בתום המהפכה חזרה בשנת 1979 נפיסי לאיראן והחלה ללמד ספרות אנגלית באוניברסיטת טהראן אך לאור הגבלות הממשל על לימודי הספרות החליטה להפסיק ללמד באוניברסיטה.

==חיבורים==
בשנת 1997 עברה נפיסי לארצות הברית שם הוציאה לאור בשנת 2003 את ספרה "לקרוא את לוליטה בטהרן". בה היא מתארת את חוויותיה כאישה חילונית באיראן שלאחר המהפכה, בספר היא מכריזה: "אני עזבתי את איראן, אך איראן לא תעזוב אותי". בשנת 2008 הוציאה את ספרה "דברים שלא סיפרתי". בשנת 2014 הוציאה לאור את הספר "רפובליקת הדמיון".

==קישורים חיצוניים==

* 
* [http://www.hebpsy.net/blog_post.asp?id=98 "דברים שלא סיפרתי".] | פרופ. עמיה ליבליך - פסיכולוגיה עברית
* 

קטגוריה:סופרות איראניות
קטגוריה:מהגרים מאיראן לארצות הברית
קטגוריה:מהגרות מאיראן לארצות הברית
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
מוסטאי כרים

מוסטפא ספה אולי כרימוב (בבשקירית: Мостафа Сафа улы Кәримов; ברוסית: Мустафа́ Са́фич Кари́мов; 1919–2005), ידוע בעיקר בשם העט המקוצר מוסטאי כרים – סופר בשקירי סובייטי. זכה בפרסים ותוארי כבוד רבים, בהם המשורר העממי של הרפובליקה הסובייטית האוטונומית הבשקירית (1963), פרס ברית המועצות (1972), גיבור העמל הסוציאליסטי (1979), פרס לנין (1984). חבר המפלגה הקומוניסטית של ברית המועצות מ־1944.

== ביוגרפיה ==
נולד ב־20 באוקטובר 1919 בכפר קליאשבו ליד צ'ישמי במחוז אופה (לימים בשקורטוסטן) במשפחת איכרים.

ב־1941 סיים את המכון הבשקירי לחינוך (לימים האוניברסיטה הבשקירית הממלכתית) בפקולטה ללשון וספרות. לאחר סיום הלימודים גויס לצבא האדום ונשלח לבית הספר לתקשורת במורום. במאי 1942, בדרגת סגן משנה נשלח להיות קצין תקשורת בחיל התותחנים. באוגוסט 1942 נפצע קשה והחלים חצי שנה בבתי חולים. לאחר ההחלמה שב לחזית בתפקיד כתב של עיתונים צבאיים בשפה הטטרית (הקרובה לבשקירית) "למען כבוד המולדת" (Ватан намусы өчен) ו"החייל הסובייטי" (Совет сугышчысы). ב־1944, בדרגת סגן, קיבל את עיטור מלחמת המולדת.

כרים התחיל לכתוב באמצע שנות השלושים. ספרו הראשון "המחלקה יצאה לדרך" (Отряд ҡуҙғалды) יצא לאור ב־1938. הוציא במהלך חייו יותר ממאה ספרי שירה ופרוזה, ויותר מעשר יצירות דרמטיות.

חבר אגודת הסופרים של ברית המועצות מ־1940.

מ־1951 עד 1962 כרים היה יושב ראש אגודת הסופרים של הרפובליקה האוטונומית הסובייטית הבשקירית, מ־1962 עד 1984 – מזכיר אגודת הסופרים של הרפובליקה הסובייטית הרוסית. היה פעיל גם בחיים הציבוריים – השתתף בוועידות המפלגה הקומוניסטית של ברית המועצות, מ־1955 עד 1980 היה חבר המועצה העליונה של הרפובליקה הסובייטית הרוסית, חבר המועצה העליונה של הרפובליקה הסובייטית הרוסית. המשיך את הפעילות הציבורית גם לאחר קריסת ברית המועצות ב־1991 ושימש יועץ לנשיא בשקורטוסטן.

ספרו הידוע ביותר – הרומן האוטוביוגרפי "ילדות ארוכה־ארוכה" (Оҙон-оҙаҡ бала саҡ), שנלמד בתוכנית הלימודים בספרות בבתי ספר ממלכתיים בבשקורטוסטן, ועובד לסרט בשנת 2004.

כרים מת ב־21 בספטמבר 2005 מאוטם שריר הלב בבירת בשקורטוסטן אופה.

== הנצחה ==
על שמו של כרים נקראים תיאטרון הנוער הלאומי של בשקורטוסטן ואחד הרחובות הראשיים באופה.

פסל בדמותו מוצב בבית הסתדרות העובדים באופה.

==קישורים חיצוניים==

== הערות שוליים ==

קטגוריה:סופרים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור אות הכבוד
קטגוריה:מקבלי עיטור הכוכב האדום
קטגוריה:מקבלי עיטור ההצטיינות למען המולדת
קטגוריה:אנשי הצבא האדום במלחמת העולם השנייה
קטגוריה:מקבלי עיטור הידידות בין העמים
קטגוריה:בשקורטוסטן
קטגוריה:סובייטים שנולדו ב-1919
קטגוריה:נפטרים ב-2005
קים היון-ג'ונג

קים היון-ג'ונג (בהנגול: 김현중; בהנג'ה: 金賢重; נולד ב-6 ביוני 1986) הוא שחקן, זמר וראפר דרום קוריאני.

== קורות חיים ==
קים היה מנהיג להקת הבנים הפופולרית SS501 ואייקון אופנה בולט בקוריאה הדרומית, הוא זכה לעיקר פרסומו בשל משחקו כיוון ג'י-הו, אחד מחברי ה-F4, בדרמה "בנים על פני פרחים" ו"נשיקה שובבה".

היון ג'ונג גם נבחר לקדם רשת קוסמטיקה בשם Tony Moly, רשת בעלת סניפים רבים ברחבי קוריאה ואסיה (בין היתר טאיוואן והונג קונג). החוזה שלו עם Tony Moly נגמר בספטמבר 2010, והוא נבחר להיות הנציג של The Face Shop. ב-28 ביוני 2010 הוכרז רשמית כי היון ג'ונג עזב את DSP Entertainment וחתם על חוזה עם KeyEast Entertainment.

בשנת 2011 פרץ היון ג'ונג בקריירת סולו עם האלבום והסינגל "Break Down". מאוחר יותר באותה שנה הוציא גם את המיני אלבום "Lucky" והסינגל "Lucky Guy" ובשנת 2013 הוציא אלבום.

==קישורים חיצוניים==

* 

קטגוריה:דרום קוריאנים שנולדו ב-1986
קטגוריה:שחקני קולנוע וטלוויזיה דרום קוריאנים
עקבות (סדרת טלוויזיה)

עקבות (ברוסית: След; בתעתיק לעברית: סְלֶד) היא סדרת טלוויזיה רוסית מסוגת המתח והדרמה שעלילתה מתרכזת בעובדי שירות המומחים הפדרלי (שמ"פ), ארגון ממשלתי בדיוני. הסדרה שודרה בערוץ הראשון במתכונת שידורים לילית מיום ראשון עד יום חמישי מ-3 בספטמבר 2007 עד 25 באוגוסט 2011. על פי אלכסנדר לווין, אחד ממפיקי הסדרה, הרעיון לסדרת טלוויזיה כזאת הועלה על ידי קונסטנטין ארנסט. החל מ-5 בספטמבר 2011, הסדרה משודרת בערוץ 5 – פטרבורג והיא זכתה לרייטינג גבוה.

שירות המומחים הפדרלי שמוצג בסדרה מבוסס על מרכז המומחיות הפלילית של משרד הפנים הרוסי הפועל במציאות כגוף מרכזי לזיהוי פלילי.

בישראל, הסדרה שודרה בערוץ 9 מיום ראשון עד יום חמישי במתכונת של שידורי ערב-לילה של פרק אחד בשעה 22:00, שידורים חוזרים בשעות הבוקר והצהריים ושידור פרקים ישנים בימי שישי ושבת.
==תקציר עלילה ==
העלילה מספרת את סיפורו של ארגון משלתי שנוצר במשרד הפנים כדי לפתור תיקי X ומקרי פשעים גבוהים. שמ"פ (ברוסית: Федеральная экспертная служба; ראשי תיבות: ФЭС; בתעתיק לעברית: פֶדֶרַלְנָיַה אֶקְּספֶּרְטְנַיַה סְלוּזְ'בַּה; תרגום: שירות המומחים הפדרלי) מרכז מומחים בתחומים שונים: מפתחי תוכנה, בליסטיקה, זיהוי פלילים, אנטומיה, רפואה וחוקרים. הארגון חוקר את הפשעים המסובכים והמורכבים ביותר שהמשטרה המקומית אינה מסוגלת לעשות. הארגון החל בתור ניסוי. שמ"פ מאמן צעירים מקצועיים ועוזר לארגונים ממשלתיים אחרים כמו שירות הביטחון הפדרלי וזרועות של משרד הפנים בפתירת פשעים. כל חוקר או בלש, אנשים ממשרד התובע וקציני משטרה יכולים לבקש את עזרת הארגון.

== דמויות ==

== צילום ==
תהליך הצילום היה מאוד אינטנסיבי: שישה פרקים בכל יום צילום. בחודשים הראשונים לפרויקט, הצילומים יכלו להארך עד 18 שעות ליום ואחר כך עד 12 שעות ליום. הרבה שחקנים, כולל שחקנים ראשים, לא שרדו את המרתון של הצילומים ופרשו מהפרויקט. בזמן הצילום של הפרק ה-450, השתתפו בסדרה בסך הכל 3,500 שחקנים.

לצילומי הסדרה, נבנה מבנה אשר מהווה משרד עתידני שבו: מעבדה, חדר ישיבות, חדר מתים, חדר חקירות, וכן הלאה. כמו כן, היו מספר מקרים שבהם אזרחי רוסיה התלוננו לשמ"פ, משום שהם לא ידעו כי הארגון המוצג בסדרה הוא בדיוני. שירות העיתונות של מנהל משרד פנים בפרימוריה ביקש מהתושבים להיזהר מהונאות שבהם אנשים מציגים את עצמם כעובדי שמ"פ.

הסדרה נחשבת לעיבוד רוסי לסדרה "CSI".

== פרסים ומועמדויות ==
פרס TEFI:
*2009 - סדרות הטלוויזיה הטובות ביותר
*2011 - סדרות הטלוויזיה הטובות ביותר
*2012 - הבמאי הטוב ביותר של סדרות טלוויזיה/סרטים

== קישורים חיצוניים ==
*
*

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2000
קטגוריה:סדרות משטרה ופשע
קטגוריה:סדרות דרמה רוסיות
קטגוריה:תוכניות טלוויזיה שמתרחשות במוסקבה
קטגוריה:ערוץ 1 הרוסי: תוכניות וסדרות
קטגוריה:ערוץ 5 הרוסי: תוכניות וסדרות
קטגוריה:תוכניות וסדרות טלוויזיה רוסיות מבוססות על פורמט זר
אדונירן ברבוזה

אדונירן ברבוזה (בפורטוגזית: Adoniran Barbosa, שם הבמה של ז'ואאו רובינאטו, João Rubinato; ואליניוס , 6 באוגוסט 1910 — סאו פאולו ב-23 בנובמבר 1982) היה פזמונאי, זמר, קומיקאי ושחקן ברזילאי.

אדונירן היה משחק בתוכניות הרדיו מספר דמויות דרכן הגיע לתודעת הציבור, ומאוחר יותר התפרסם בברזיל בתור "אבי הסמבה מסאו פאולו".

בין שיריו הידועים ביותר "Trem das Onze", שתורגם לעברית על ידי אהוד מנור ("אפילו דקה"), וגרסה אחרת על ידי יעקב שבתאי ("רכבת הלילה").

בשנת 2008 הוקם בקיבוץ ברור חיל מוזיאון על שמו של היוצר הברזילאי. במקום מוצגות תמונות המתארות את חייו ועשייתו של האמן וכלי נגינה אופייניים למוזיקה העממית הברזילאית<ref></ref>.

==קישורים חיצוניים==

* 

== הערות שוליים ==

קטגוריה:זמרים ברזילאים
קטגוריה:פזמונאים
קטגוריה:ברזילאים ממוצא איטלקי
קטגוריה:ברזילאים שנולדו ב-1910
קטגוריה:ברזילאים שנפטרו ב-1982
עמי מימון

עמוס (עמי) מימון (נולד בג' בכסלו ה'תשל"ו, 7 בנובמבר 1975) הוא שדרן רדיו ישראלי, תקליטן, ואיש תקשורת.

== ביוגרפיה ==
מימון נולד בבת ים כבן בכור לשמונה ילדים לדוד ואידה מימון, ילידי ישראל, ממשפחות שמקורן בעיר טריפולי שבלוב.

למד בבית ספר ממ"ד חב"ד ביפו, בישיבת תומכי תמימים בקריית גת ובישיבת בר-אילן. שירת בצבא הגנה לישראל בתפקיד מש"ק דת בבסיס תל-השומר. בגיל 18 התחתן עם טלי עטל.

מימון החל את דרכו התקשורתית בתחנת הרדיו החרדית "קול צופייך", שם הגיש תוכנית בוקר בשם "להגיד בבוקר חסדך" במשך מספר שנים. בנוסף, ניהל את תחום העריכה המוזיקלית והיה עורך מדיה ראשי עד שנסגרה תחנת הרדיו. במקביל עבד בתחום האירועים ושמחות.

כאשר נפתחה תחנת הרדיו 'קול ברמה' ב-2009 שידר שעה יומית של מוזיקה וחידונים בשם 'חידודון'. כעבור כשנה הורחבה התוכנית לשעתיים, ובנוסף מכהן כמנהל התוכניות בתחנה.

220px

היה שותף ליצירות מוזיקליות ופרויקטים, בהם פרויקט "שש מצוות".

בשנת 2016 נבחר לאחד מעשרת אנשי השנה באתר חב"ד אינפו.

באוקטובר 2017 זכה מימון בציון לשבח מטעם איגוד העיתונאים.

בשנת 2015 נפטר בנו יהודה שמואל, כשבוע לאחר חגיגת הבר מצווה שלו, לאחר שרוב חייו היה חולה במחלה קשה.

במהלך מבצע שומר החומות הוציא יחד עם אודי דמארי את השיר "אנחנו לא מפחדים", שהגיע במהלך מלחמת חרבות ברזל למקום ה-40 במצעד ה"היטליסט" של מאקו<ref></ref>.

מימון אב לשמונה ומתגורר בבת ים.

==קישורים חיצוניים==

* 

* 
* טלי בנדו לאופר, [http://www.nrg.co.il/online/54/ART2/365/673.html שמע ישראל: קבלו את הדי ג'יי החרדי שכובש את הרדיו], nrg
* 

==הערות שוליים==

קטגוריה:עיתונאים ושדרנים חסידי חב"ד
קטגוריה:שדרני רדיו ישראלים
קטגוריה:שדרני רדיו חרדים
קטגוריה:סגל רדיו קול ברמה
קטגוריה:בת ים: אישים
קטגוריה:זמרים חסידיים
קטגוריה:ישראלים שנולדו ב-1975
הווארד שולץ

הווארד שולץ (באנגלית: Howard Schultz; נולד ב-19 ביולי 1953) הוא איש עסקים יהודי-אמריקאי, כיהן כמנכ"ל ויו"ר רשת בתי הקפה סטארבקס.

==קורות חיים==
שולץ נולד וגדל בשיכון בברוקלין שבניו יורק, בן למשפחה יהודית ענייה. אביו, פרד, היה חייל משוחרר ונהג משאית ללא השכלה, ואמו איילין עקרת בית. בזכות הצטיינותו בספורט קיבל מלגת לימודים לקולג' וסיים תואר ראשון בתקשורת באוניברסיטת צפון מישיגן ב-1975.

לאחר הלימודים עבד כסוכן מכירות בחברת זירוקס ובהמשך בחברת כלי הבית האמארפלסט (Hammarplast). הוא זיהה את חברת סטארבקס מסיאטל שהזמינה כמויות גדולות של מכונות קפה ביחס לגודלה, שהתבררה כחברה המתמקדת במכירת פולי קפה בחמישה סניפים, שולץ הצטרף אליה כסוכן מכירות. בעקבות התרשמותו מסיור באיטליה, הוא ניסה לשכנע את בעלי החברה לפתוח בתי קפה, וכשלא הצליח בכך עזב את החברה. הוא הקים ב-1985 בית קפה בשם "Il Giornale" ולאחר שנתיים רכש את סטארבקס תמורת 3.8 מיליון דולר, בין השאר בעזרתו של ביל גייטס האב. תוך מספר שנים הפכה החברה בהנהלתו לרשת בתי הקפה הגדולה בעולם. הוא עףסיים את תפקידו כמנכ"ל החברה בשנת 2000, אך חזר לתפקיד ב-2008 בעקסות משבר שפקד את החברה. בדצמבר 2016 הודיע כי יעזוב את תפקיד המנכ"ל באפריל 2017 וימשיך לכהן כיו"ר החברה. ביוני 2018 הודיע על התפטרותו מתפקיד היו"ר. במרץ 2022 מונה למנכ"ל זמני וכיהן בתפקיד במשך כשנה. 

בשנים 2001–2006 היה שולץ בעל השליטה בקבוצות הכדורסל סיאטל סופרסוניקס מליגת ה-NBA ושל סיאטל סטורם מליגת ה-WNBA.

שולץ הקים את חברת ההשקעות מוורון (Maveron), דרכה הוא מחזיק במניות חברות כגון גרופון, אי ביי ופינקברי. הונו הוערך על ידי פורבס בכ-2.9 מיליארד דולר. הוא חבר המפלגה הדמוקרטית והוזכר כמועמד אפשרי מטעמה לקראת הבחירות לנשיאות ארצות הברית 2020. בינואר 2019 הודיע כי בכוונתו להתמודד כמועמד עצמאי, אך לאחר בחירתו של ג'ו ביידן כמועמד המפלגה הדמוקרטית הודיע כי לא יתמודד לנשיאות.

שולץ נשוי לשרי ואב לשניים.

==קישורים חיצוניים==

* 

* 
* [https://www.tycoon.co.il/profile/howard-schultz איך הווארד שולץ בנה את אימפריית סטארבקס], פרופיל יזמי באתר ״טייקון״
* 
* 
* [http://www.forbes.com/profile/howard-schultz/ הווארד שולץ] באתר פורבס
* [http://www.mirror.co.uk/news/uk-news/starbucks-howard-schultz-on-how-he-became-239790 Starbucks' Howard Schultz on how he became coffee king], דיילי מירור, 5 באוגוסט 2010
* [http://www.nytimes.com/2015/08/06/opinion/america-deserves-a-servant-leader.html?_r=0 Howard Schultz: America Deserves a Servant Leader], הניו יורק טיימס, 6 באוגוסט 2015

== הערות שוליים ==

קטגוריה:ניו יורק: אישים
קטגוריה:אנשי עסקים יהודים אמריקאים
קטגוריה:מיליארדרים יהודים אמריקאים
קטגוריה:עסקני כדורסל יהודים
קטגוריה:עסקני כדורסל אמריקאים
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1953
מצב הטבע

מצב הטבע הוא מושג בו משתמשים פילוסופים שונים במחשבה מדינית, כאשר מדובר על המצב בו חיו אנשים לפני היווצרות השלטון.

הוגים שונים מתארים את מצב הטבע בצורה שונה.
לדוגמה, תומאס הובס מתאר את המצב הטבע כמלחמת כל בכל (אדם לאדם זאב). לעומתו ג'ון לוק סובר שמצב הטבע הוא מצב בו כל אדם נשמע לציווי השכל שלו, וזה מנחה אותו לפי משפט הטבע. כלומר, האדם פועל לפי ריסונו הפנימי, אינו נשלט על ידי כוח כפייה חיצוני, ולמעשה ישנו כיבוד הדדי אוניברסלי של הזכויות הטבעיות שהן חיים, חירות ורכוש. בני האדם מכבדים את הזולת וקניינו, מתוך הנחה שהתבונה מחייבת גם את הזולת לנהוג בדרך זו.

ז'אן-ז'אק רוסו הציג עמדת נגד להשקפות של חלק מקודמיו, ולזו של תומאס הובס במיוחד, בכל הנוגע לאופי מצב הטבע. עדות אחת לעמדתו הנגדית ניתן לראות בחיבורו של רוסו, מאמר על המקור והיסודות לאי-השוויון בין בני-האדם. "[בזמן ש] פילוסופים... חשו בצורך ללכת אחורה למצב הטבע... אפילו לא אחד מהם הגיע לשם... כל אחד מהם, בקצרה, בהתבטאות מתמדת על רצונות, שקיקה, דיכוי, יצרים, וגאווה, העביר למצב הטבע רעיונות שנרכשו בחברה; בכך, הדיבור על הפראי, הם תיארו את האדם החברתי". רוסו, אם כן, התייחס למצב הטבע כמצב קדם-חברתי מוחלט, הנשקף לא רק באופי הסביבה, אלא גם, ובאופן החשוב ביותר, במאפיינים של האדם עצמו.

האדם במצב הטבע, טען רוסו, מונע מתוך אהבה עצמית, אך מסוגל להרגיש גם חמלה – הוא לא אגרסיבי ולוחמני, אלא, חרד ורודף שלום. אם מתקיים במצב הטבע סכסוך בין שני אנשים על פריט מזון, לדוגמה, כל אחד מהמשתתפים "יראה במעשי האלימות האלה אירועים טבעיים בלבד, בלי שמץ של רגשות חוצפה או פגיעה, או כל תחושה אחרת, זולת החדווה או הצער של הצלחה או כישלון". בהיותו זר לכל קשר חברתי, האדם במצב הטבע מנותק מכל הדאגות, הגישות, והיצרים שתלויים בהכרה שלו בקיומם של אחרים, ובהיותו עומד בקשר כלשהו אליהם: '[בני אדם במצב הטבע] לא שימרו סוג של קשר אחד עם השני, וכתוצאה מכך היו זרים לנהנתנות, כבוד, הערצה, ובוז; לא היה להם מושג קלוש בדבר 'שלי' ו-'שלך', או השגה אמיתית של צדק'.

==קישורים חיצוניים==
* 

== הערות שוליים ==

קטגוריה:מחשבה מדינית
אוליצ'ים

פינו-אוגרים והבלטים בימי הביניים" 1987 בסדרת "הארכאולוגיה של ברית המועצות",ברוסית. האוליצ'ים מופיעים על המפה על גדות הדנייפר במרכז אוקראינה של ימינו|ממוזער]]
השבטים הסלביים המזרחיים במאות 9-8. האוליצ'ים עברו מערבה אל מזרח אוקראינה של ימינו ולבסרביה
אוליצ'ים, אולוצ'ים או אוגליצ'ים (ברוסית: Уличи (Угличи), באוקראינית: Уличі (Угличі) היו איחוד שבטים קדום של סלבים מזרחיים, שאכלסו במאות 10-8 יחד עם הטיברצים את חבל בסרביה של ימינו ועוד שטחים לאורך הדנייפר התחתי והבוג הדרומי והחוף הצפוני והצפון-מערבי של הים השחור. שם השבט מיוחס לאזור בדרום בסרביה הקרוי "אוּגוֹל" (כלומר - "פינה", בשפות סלביות, או אוֹגלוֹס (ογλος) מילה בעלת אותה המשמעות ביוונית, בין הדנייסטר לדנובה התחתית.
לפי השערה אחרת מקור שמם מקורב למילה הרוסית "лука" (לוקה), כלומר "עיקול" של נהר.
האוליצ'ים נאבקו תקופה ארוכה בעד עצמאותם נגד הנסיכים של קייב 
אולג, איגור וסוויאטוסלב איגורביץ', עד לבסוף מפקד קייבי בשם סוונבלד כבש בסביבות שנת 940 את בירתם, פרסצ'ן (על יד אורחיי של ימינו). ידוע שבאמצע המאה ה-10 שילמו ארצות האוליצ'ים מס חסות לסוונלד. האוליצ'ים מוזכרים לאחרונה בתעודות בשנות ה-970.

==אזור התיישבותם==
הכרוניקה של נסטור מציינת כי האוליצ'ים התיישבו על גדות הדנייפר התחתי ומשם פשטו אל האזור שבין הבוג הדרומי ולדנייסטר. בשלב מסוים בירתם הייתה פרסצ'ן, שמיקומה אינו ידוע. יש סבורים שהיא הייתה בקרבת אורחיי של ימינו, לפי דעות אחרות באתר שנתגלה על ידי דנייפרופטרובסק.
על הדנייפר היו האוליצ'ים שכיניהם של הפוליאנים לא רחוק מקייב. משום כך סבלו התקפות חוזרות מצד נסיכי קייב.
במקום אחר ציינה כרוניקת נסטור שהאוליצ'ים התנחלו יחד עם הטיברצים לאורך הדנייסטר התחתי. לא ברור מתי התרחש הדבר, אולי נדחפו על ידי פלישת הפצ'נגים מערבה וצפונה.
על התנועה של האוליצ'ים מערבה נכתב בכרוניקה הידועה כ"קרוניקה של ניקון", שנכתבה במאה ה-16.

==תולדותיהם==
הגאוגרף הבווארי מציין במאה ה-9 את שבט ה"אונליצים" ו-418 יישובים שלהם. הקיסר הביזנטי קונסטנטינוס השביעי פורפירוגנטוס ציין אותם באמצע המאה ה-10 בספרו "De Administrando Imperio", תחת השם "אולטינויס" (Ο'υλτίνοις). 

בשנת 885 האוליצ'ים מוזכרים על ידי כרוניקנים רוסים, בימי מלחמתם בנסיך אולג של קייב. הם לא השתתפו במסע של אולג נגד קונסטנטינופול בשנת 907. בשנים 922 ו-940 נלחמו האוליצ'ים בנסיך איגור. רק ב-942 הובסו והפכו לבני חסות של רוס של קייב. שמם הוזכר לאחרונה בשנת 1197. אולם היסטוריונים אחדים - הונגרים, בולגרים ורוסים - סברו שהאוליצ'ים המשיכו להתקיים באזור גם מאוחר יותר תחת השם "ברודניקים". 
יש משערים כי התבוללו לבסוף בתוך העמים במולדובה ובבולגריה.

==מחקרים ארכאולוגים==
האוליצ'ים נקשרו ל"תרבות פנקובקה". אזור האוליצ'ים נחקר בחפירות ארכאולוגיות מרוס (דנייפר) בצפון ועד לדנייסטר במערב.

==לקריאה נוספת==
*Б. Рыбаков: Уличи. Краткие сообщения Ин-та Материальной Культуры; Moskau, Leningrad, 1950
*Д. Березовец: Поселения уличей на Тясмине; Материалы и исследования по археологии СССР 
108;Moskva, 1963 
*A. Bolșacov-Ghimpu: A propos des Oulitchies; in: Revue des études sud-est européennes 12/1974
*- .G. V. Vernadsky The history of Russia : Kievan Russia Vol. 2 . - New Haven, 1948

==הערות שוליים==

קטגוריה:עמים סלאביים
קטגוריה:אוקראינה: היסטוריה
קטגוריה:רוסיה: היסטוריה
קטגוריה:מולדובה: היסטוריה
מחוזות ניו מקסיקו

במדינת ניו מקסיקו שבארצות הברית ישנם 33 מחוזות.

הגדול שבמחוזות ניו מקסיקו הוא קטרון (17,943 קמ"ר), הקטן שבהם הוא לוס אלמוס (282 קמ"ר), והמאוכלס שבהם הוא ברנליאו (כ-670,968 תושבים). עיר הבירה, סנטה פה, נמצאת במחוז סנטה פה.

==רשימת המחוזות==
מפת מחוזות ניו מקסיקו
מפת צפיפות אוכלוסין של ניו מקסיקו עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| ברנליאו||Bernalillo County||אלבקרקי||1852||670,968||3,020
|-
| דוניה אנה||Doña Ana County||לאס קרוסס||1852||213,598||9,860
|-
| סנטה פה||Santa Fe County||סנטה פה||1852||145,648||4,944
|-
| סנדובל||Sandoval County||ברנליאו||1903||134,259||9,609
|-
| סן חואן||San Juan County||אזטק||1887||128,200||14,281
|-
| ולנסיה||Valencia County||לוס לונאס||1852||77,070||2,766
|-
| מקינלי||McKinley County||גאלופ||1899||73,664||14,113
|-
| צ'אבס||Chaves County||רוזוול||1889||65,890||15,724
|-
| אוטרו||Otero County||אלאמוגורדו||1899||65,703||17,164
|-
| לי||Lea County||לאבינגטון||1917||65,423||11,378
|-
| אדי||Eddy County||קרלסבד||1887||54,152||10,831
|-
| קארי||Curry County||כלוביס||1909||49,649||3,642
|-
| ריו אריבה||Rio Arriba County||טיירה אמארילה||1852||40,446||15,172
|-
| טאוס||Taos County||טאוס||1852||32,917||5,706
|-
| גרנט||Grant County||סילבר סיטי||1868||29,380||10,272
|-
| סן מיגל||San Miguel County||לאס וגאס||1852||29,301||12,217
|-
| סיבולה||Cibola County||גרנטס||1981||27,658||11,759
|-
| לונה||Luna County||דמינג||1901||25,281||7,679
|-
| לינקולן||Lincoln County||קאריזוזו||1869||20,454||12,512
|-
| רוזוולט||Roosevelt County||פורטאלס||1903||20,446||6,343
|-
| לוס אלמוס||Los Alamos County||לוס אלמוס||1949||18,222||282
|-
| סוקורו||Socorro County||סוקורו||1852||17,873||17,216
|-
| טורנס||Torrance County||אסטנסיה||1903||16,345||8,664
|-
| קולפאקס||Colfax County||ראטון||1869||13,640||9,731
|-
| סיירה||Sierra County||טרות' אור קונסקוונסס||1884||11,943||10,826
|-
| קוואיי||Quay County||טוקומקארי||1903||9,026||7,394
|-
| הידלגו||Hidalgo County||לורדסברג||1920||4,861||8,925
|-
| מורה||Mora County||מורה||1859||4,773||5,001
|-
| גואדלופה||Guadalupe County||סנטה רוזה||1891||4,619||7,850
|-
| יוניון||Union County||קלייטון||1893||4,433||9,920
|-
| קאטרון||Catron County||ריזרב||1921||3,733||17,943
|-
| דה בקה||De Baca County||פורט סאמנר||1917||1,945||6,022
|-
| הרדינג||Harding County||מוסקוורו||1921||740||5,506
|}

== קישורים חיצוניים ==
 

*
ניו מקסיקו
ואנג ג'יאנלין

ואנג ג'יאנלין (בסינית: 王健林, פין-יין: Wáng Jiànlín, נולד ב-24 באוקטובר 1954) הוא מיליארדר ופילנתרופ סיני. הוא יושב ראש קבוצת דאליאן ואנדה, החברה הגדולה בסין לפתוח נדל"ן ומפעילת הקולנועים הגדולה בעולם (כבעלת חברת AMC Theatres). 

הוא האיש העשיר בסין (אוגוסט 2015) ומחזיק גם ב-20% מקבוצת אתלטיקו מדריד.

== חיים מוקדמים ==
ואנג ג'יאנלין נולד ב-24 באוקטובר 1954 במחוז קאנשי שבסצ'ואן, סין. אביו לחם עבור הצבא האדום של מאו דזה-דונג במצעד הארוך (אוקטובר 1934 – אוקטובר 1935)

== קריירה ==

לאחר שירות של כ-17 שנה בצבא סין שהחלו בגיל 15, החל ואנג עבודה משרדית במחוז שיגאנג של העיר דאליאן. ב 1989 מונה למנהל כללי של "Xigang Residential Development". בשנת 1992 קיבל את תפקיד המנהל הכללי של קבוצת דאליאן ואנדה אשר בה הוא מנכ"ל משנת 1993. הוא משמש גם משנה למנהל כללי ודירקטור ב "Jiangsu Jiangnan Water Co".

== קישורים חיצוניים ==

* 
* 

== הערות שוליים ==

קטגוריה:מיליארדרים סינים
קטגוריה:סינים שהופיעו ברשימת טיים 100
קטגוריה:סינים שנולדו ב-1954
אוקונייב

אוקונייב (בפולנית: Okuniew; ביידיש: אקוניב) היא עיירה בפרובינציית מזוביה שבפולין, השוכנת כ-22 ק"מ מזרחית לוורשה. עד השואה שכנה בעיירה קהילה יהודית.

==תולדות היישוב==
הידיעות הראשונות על היישוב הן מן המאה ה-16. הכפר היה אז בבעלותו של האציל סטאניסלאב אוקון. במרוצת הזמן התפתח הכפר למרכז מסחר לסביבתו החקלאית, ובשנת 1538 קיבל מעמד של יישוב עירוני מידי זיגמונט השלישי ואזה, מלך פולין. במקום נקבעו ימי שוק שבועיים וירידים שנתיים. בשנת 1703, בעת ששהה במקום קרל השנים עשר, מלך שוודיה, הוצתה העיירה ונשרפה. היישוב החל להתפתח מחדש בסוף המאה ה-18.

לאחר חלוקת פולין השלישית, בשנת 1795, נפלה העיירה בחלקה של רוסיה, ומשנת 1815 ועד מלחמת העולם הראשונה הייתה בתחום מלכות פולין הקונגרסאית. בשנת 1915 נכבשה העיירה בידי יחידות הצבא הגרמני, שהחזיקו בה עד שנסוגו בשנת 1918.

==יהודי אוקונייב==
ראשוני היהודים התיישבו באוקונייב בסוף המאה ה-18. פרנסתם הייתה בעיקר על המסחר הזעיר ועל המלאכה, וכמה משפחות התפרנסו מחקלאות. עם התפתחות היישוב קיבלו היהודים זכות להתארגן, וניתנה להם הרשות להקים בית מדרש. בראשית המאה ה-20 רכשה הקהילה שטח לבית עלמין. לקהילת אוקונייב השתייכו גם היישובים רמברטוב ומילוסנה.

בשנת 1931 הועברה הנהלת הקהילה המאוחדת מאוקונייב לרמברטוב, ובשנת 1936 נבחר ועד קהילה מאוחד. מבין הרבנים שכיהנו בעיירה נודע במיוחד הרב אליעזר שמואל יוסף פריידקוס, שישב על כס הרבנות במשך 30 שנה, עד פטירתו בשנת 1924. את מקומו ירש חתנו הרב אליעזר רוזשאני, מפעילי המזרחי בפולין (נספה בשואה). יהודי העיירה סבלו רבות מן הדליקות שפרצו בעיירה בשנת 1930 ובשנת 1936, ובשל המצב הכלכלי הקשה, רבים מבני העיירה היגרו ממנה לצרפת ולדרום אמריקה. בתקופה שבין שתי מלחמות העולם הייתה התנועה הציונית במקום מיוצגת על ידי סניפי תנועות "התאחדות" והמזרחי, ובעיירה פעלו גם קן של גורדוניה וסניף של הבונד. כמו כן, פעלה בעיירה ספרייה ציבורית על שם י"ל פרץ.

===בשואה===
ערב מלחמת העולם השנייה מנתה הקהילה היהודית בעיירה כ-500 נפש, למעלה מרבע מסך תושבי העיירה.

העיירה נכבשה בידי הגרמנים ב-28 בספטמבר 1939. כבר בימים הראשונים של הכיבוש רצחו הגרמנים שני יהודים, ועד מהרה הטילו על יהודי העיירה גזירות שונות, ובהן עבודות כפייה.

במרץ 1942 גורשו יהודי העיירה לגטו ורשה, ומשם שולחו למחנה ההשמדה טרבלינקה.

==קישורים חיצוניים==

* [https://web.archive.org/web/20180513201600/http://moreshet.pl/he/node/134 אוקונייב] במרכז מורשת יהדות פולין
* 
* 
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
נינג דזטאו

נִינְג דְזֶטָאו (בכתב סיני: 宁泽涛, בפין-יין: Níng zétāo; נולד ב-6 במרץ 1993) הוא שחיין סיני, אלוף העולם (קאזאן 2015) במשחה ל-100 מטר חופשי.

== ביוגרפיה ==
נינג נולד בג'נגג'ואו. הוא החל לשחות בגיל 8.

===2013===
באליפות סין בשחייה שנערכה בג'נגג'ואו באפריל 2013 זכה נינג בשתי מדליות זהב, בשמחה ל-50 מטר חופשי בשיא חדש של 22.41 שניות ובמשחה ל-100 מטר חופשי בשיא סין חדש של 48.60 שניות.

===2015===
באליפות העולם שנערכה בקזן ב-2015 זכה נינג במדליית זהב, במשחה ל-100 מטר חופשי בתוצאה של 47.84 שניות, לפני קמרון מקאבוי מאוסטרליה 47.95 שניות ופדריקו גראביץ' מארגנטינה (48.12 שניות).

== אימרוץ ==
באפריל 2011 נכשל נינג בבדיקת סמים לאחר שבדמו נמצא קלנבוטרול, ובעקבות זאת הושעה לשנה אחת.

== שיאים אישיים ==
===בריכה אולימפית===
* 50 מטר פרפר: 23.65 שניות (2014)
* 50 מטר חופשי: 21.91 שניות (2013), שיא סין
* 100 מטר חופשי: 47.65 שניות (2014), שיא אסיה

==קישורים חיצוניים==

קטגוריה:שחיינים סינים
קטגוריה:שחייני חופשי
קטגוריה:אלופי עולם בשחייה
קטגוריה:שחיינים שהורשעו באימרוץ
קטגוריה:אלופים אולימפיים סינים
קטגוריה:סינים שנולדו ב-1993
משה זנה

משה (שיקו) זנה הוא תת-אלוף במילואים ואיש ניהול ישראלי, המכהן כמנכ"ל רכבת ישראל. קודם לכן שימש מנכ"ל נמל אשדוד ובתפקידו האחרון בצה"ל שימש ראש מספן הציוד בחיל הים.

==ביוגרפיה==
זנה גדל בקריית ביאליק בן להורים ניצולי השואה מתוניסיה. למד באורט קריית ביאליק במגמת מכניקה. עם גיוסו לצה"ל בשנת 1983 בחר לשרת בחיל הים. זנה השלים קורס חובלים, הוסמך כקצין מכונות ושירת על סיפון "אח"י מבטח", בין היתר בעת הטבעת אניית המחבלים "אטבירוס", שהייתה בדרכה לפיגוע בתל אביב. הדריך בקורס חובלים מספר מחזורים בטרם יצא ללימודים בטכניון. בהמשך שימש מפקד הפלגה הטכנית של שייטת 13 וכמפקד הפלגה הטכנית הסטי"לים והצוללות בבסיס חיפה. לאחר מכן שירת כראש מחלקת הלוגיסטיקה של חיל הים. בשנת 2011 מונה לראש מספן הציוד בחיל.

זנה בעל תואר ראשון ותואר שני בהנדסת מכונות מטעם הטכניון. נשוי לאורית ואב לשלושה. מתגורר במצפה עדי.

בנובמבר 2019 נבחר זנה לתפקיד מנכ"ל נמל אשדוד. ב-8 ביוני 2022 הודיע על התפטרותו.

בספטמבר 2023 נבחר על ידי דירקטוריון רכבת ישראל לתפקיד מנכ"ל הרכבת וב-23 באוקטובר הוא נכנס לתפקידו.

==קישורים חיצוניים==
* 
* 
* 
* 

== הערות שוליים ==

קטגוריה:ראשי מספן הציוד
קטגוריה:מנכ"לים יוצאי שירות קבע בצה"ל
קטגוריה:מנכ"לי חברות ממשלתיות בישראל
קטגוריה:עדי: אישים
קטגוריה:בוגרי אורט קריית ביאליק
קטגוריה:בוגרי הטכניון - מכון טכנולוגי לישראל
קטגוריה:תתי-אלופים בחיל הים
קטגוריה:ישראלים שנולדו במאה ה-20
קטגוריה:מנכ"לי רכבת ישראל
רוברט אדוארד הרולד קרוסבי

רוברט אדוארד הרולד קרוסבי (באנגלית: Robert Edward Harold Crosbie, 1886–1950) היה פקיד בכיר בשלטון המנדטורי בארץ ישראל, מושל מחוז הדרום ומחוז לוד למשך כ-14 שנים.

== חייו ==
קרוסבי נולד בשנת 1886. בתחילת 1926 הוא כיהן כמושל נפת עזה וסגן מושל מחוז הדרום. הוא מילא את מקומו של מושל מחוז הדרום בעת העדרו. הוא התגורר בבית הצופה על חוף הים בדרום יפו. בשנים 1926 - 1927 כיהן קרוסבי בוועדה לבחינת מיסוי הכפריים שהמליצה על השתת מס הכנסה כדי להקל את המיסים על הכפריים. 

קרוסבי כיהן כממלא מקום מושל מחוז הדרום בעת מאורעות תרפ"ט. לאחר שנודע לו על תחילת המאורעות בירושלים הוא כינס נכבדים ערבים, דרש מהם למנוע את ההפגנה ויצא איתם למקומות שונים לנסות להרגיע את הרוחות. הוא הזהיר את הערבים שאם יצאו המפגינים מאתר בית הממשלה ביפו הוא יורה לחיילים לירות במתפרצים. לקראת ההפגנה הוא גם הציב משוריינים בדרך לתל אביב. בקרב היהודים התרעמו עליו על שלא הסכים לפגוש משלחת של הסוכנות היהודית בטענה שהוא עסוק.

בשנת 1931 מונה למושל מחוז הדרום, תפקיד בו כיהן עד יולי 1939, עת פוצל המחוז למחוז לוד ומחוז עזה. בעת הפיצול, המשיך קרוסבי לכהן כמושל מחוז לוד עד סוף 1943. לאחר תום כהונתו כמושל הוא כיהן כיו"ר המועצה לכלכלה מלחמתית. המועצה המשיכה להקיים גם אחרי תום המלחמה, עד התפרקותה בתחילת 1946. 

כן כיהן בוועדות שונות של שלטון המנדט, בהן ועדה שבחנה במחצית הראשונה של 1945 את מערכת החינוך בארץ ישראל ודרישות המורים לגבי שכרם. הוועדה המליצה על תשלום משכורת 13 למורים, אך מסקנותיה נגנזו. ביוני 1945 מונה קרוסבי ליו"ר וועדה לבירור דרכים למנוע עקיפת האיסורים לרכישת קרקעות על ידי יהודים באזורים אסורים על פי הספר הלבן. הוועדה ניהלה דיוניה עד אוקטובר 1945 והוחרמה על ידי היהודים. הוועדה המליצה על דרכים למאבק במעקפים של חוק הקרקעות, אך סירבה להמליץ על איסור העברת קרקעות לנאמנים ערבים של בעלים יהודיים. בסוף 1945 עמד קרוסבי בראש ועדה לבדיקת הסיבות למחסור בבנייה שהמליצה על תיקונים שונים בחוק הגנת הדייר.

באמצע 1946 יצא קרוסבי לחופשה ממושכת שלאחריה פרש לפנסיה. הוא נפטר בלונדון ב-1950.

החל משנת 1944 חולק פרס קרוסבי לספרות מוניציפלית על ידי חבר המועצות המקומיות.

==הערכה==
במעריב תואר קרוסבי: "הצליח קרוסבי להשניא עצמו על היישוב. במשך 30 שנות שרותו הרצוף כאן, הוא נשאר אותו פקיד קטן מעוף, עקשן ותקיף ... השקפותיו, השקפות תלמיד האסכולה הקולוניאלית הישנה, שלפיה מושל בריטי מתמסר יותר לאדמיניסטרציה מאשר לפוליטיקה שצריכה להעשות בלונדון."
.

אדווין סמואל, בנו של הנציב הרברט סמואל, תיאר אותו כמאופק ואיטי, לעיתים עד כדי ייאוש.

==הערות שוליים==

קטגוריה:אנשי שלטון בריטים בתקופת המנדט

קטגוריה:בריטים שנולדו ב-1886
קטגוריה:בריטים שנפטרו ב-1950
יוחאי ספונדר

יוחאי ספונדר (נולד ב-14 באוקטובר 1982) הוא סטנדאפיסט וקומיקאי ישראלי.

== ביוגרפיה ==
יוחאי ספונדר בהופעה, נובמבר 2022
יוחאי ספונדר, נובמבר 2022
ספונדר גדל ברמת הגולן, שירת בצה"ל בחיל השריון. לאחר שחרורו מהצבא בשנת 2005, החל להופיע על בימות הסטנד-אפ בקאמל קומדי קלאב ובקומדי בר. באותה שנה החל להופיע במופעי סטנדאפ ברחבי ישראל.

בשנת 2009 השתתף לראשונה בתוכנית טלוויזיה, ביפ קומדי האוס, ששודרה בערוץ ביפ וערוץ 2.

בשנת 2010 השתתף ב"ביפ קומדי בר", והגיש פינת סטנדאפ בתוכנית הרדיו 'ציפורי לילה מנבאות' עם דוד ליפשיץ ואבי נוסבאום בגלי צה"ל.

בשנת 2011 הוציא ספונדר 7 להיטי יוטיוב לשירי פארודיה, אותם כתב וביצע בהשתתפות הלהקה שלו, 'להקת הבני דודים'. כן ביצע עם הקומיקאי מני מלכה את "שיר השיקסע", שיר מחאה סאטירי נגד הדרת נשים.

בשנת 2013 השתתף בתוכנית הטלוויזיה האמריקאית "West Coast Comedy", בכבלים ״HULO".

בשנת 2015 הגיש פינת סטנדאפ בתוכנית הבוקר "דצים" של אורנה ומשה דץ, בתוכניתו של איציק זהר בערוץ 24, וכן הגיש מדי שבוע פינה אקטואלית קומית בתוכנית הרדיו "שי ודרור" ב-103fm.

בשנת 2017 הפעיל ביחד עם שחר חסון מיזם של ערבי סטנדאפ באנגלית שכלל מופעים בישראל ובמקומות שונים בעולם לצד תוכנית רדיו באנגלית.

בשנים 2017–2018 השתתף בתוכנית "מחר שבת" בהנחיית צביקה הדר.

בשנת 2018 יוחאי הופיע בפרק <nowiki>יום שישי בסופר</nowiki> של קופה ראשית.

בשנת 2020 השתתף בסדרה "יחסים ויראליים" של כאן 11, ביחד עם שחר חסון.

בשנת 2023, בצל מלחמת חרבות ברזל החל להגיש ביחד עם שחר חסון את ההסכת "Standup for Israel" באנגלית בגלי צה"ל.<ref></ref>

==חיים אישיים==
ספונדר מקיים אורח חיים טבעוני<ref></ref>. ספונדר נישא לבת זוגו ב-24 באוקטובר 2021.

== קישורים חיצוניים ==

* ליענה ברוך, [http://www.israelilifeusa.com/los_angeles/events/2045 צוחקים עד דמעות בלוס אנג'לס עם יוחאי ספונדר]
* 
* [http://1062fm.co.il/he/?p=24245 יוחאי ספונדר מתארח בפודקאסט "מאחורי כל צחוק"], מגיש: אלדד שטרית, 9 באוקטובר 2018
* [https://www.youtube.com/watch?v=_fnkGj5BTGA יחסים דיפלומטיים עם שחר חסון ויוחאי ספונדר], תוכניות מיוחדת של כאן 11 - תאגיד השידור הישראלי, 9 במאי 2019

==הערות שוליים==

קטגוריה:סטנדאפיסטים ישראלים
קטגוריה:שדרני רדיו ישראלים
קטגוריה:בדרנים ישראלים
קטגוריה:טבעונים ישראלים
קטגוריה:מועצה אזורית גולן: אישים
קטגוריה:ישראלים שנולדו ב-1982
אוקשיה

אוקשיה (בפולנית: Okrzeja) הוא כפר במחוז לוקוב שבפרובינציית לובלין בפולין, בו שכנה עד השואה קהילה יהודית.

==תולדות היישוב==
היישוב אוקשיה נזכר לראשונה בתחילת המאה ה-15 כקהילה אדמיניסטרטיבית כנסייתית. בעליו, האציל מאצ'יי גרוטה, הקים בו את הכנסייה הראשונה בשנת 1464. במאה ה-16 עברה הבעלות על היישוב לידי האציל מיקולאי סמבוז'יצקי. באמצע המאה ה-17 נכבש הכפר לזמן מה בידי הפולשים השוודים, והוא נחרב כליל.

==יהודי אוקשיה==
בשנת 1921 התגוררו בכפר 133 יהודים, שעסקו במלאכה וברוכלות בכפרי הסביבה. עם כיבוש האזור בספטמבר 1939 בידי הגרמנים, נאסר על היהודים לצאת מהכפר, ויהודים בגילאים 12 עד 65 נלקחו לעבודות כפייה בחקלאות ובניקוז בסביבת הכפר. יהודי הכפר סבלו מתנאי תת-תזונה, ובחורף 1941 פרצה בקרבם מגפה שרבים נספו בה.

ככל הנראה פונו רוב יהודי הכפר ללוקוב, ואחר כך מצאו את מותם במחנה ההשמדה טרבלינקה, יחד עם יתר יהודי הסביבה. מקצת היהודים שהושארו בכפר לצורכי עבודה נרצחו בו בנובמבר 1942.

מודסטה ברנק, תושבת הכפר הצילה יהודים וקיבלה הכרה כחסידת אומות העולם.

==קישורים חיצוניים==

* [https://web.archive.org/web/20180513201600/http://moreshet.pl/he/node/137 אוקשיה] במרכז מורשת יהדות פולין

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
שלמה (סטיב) ברנר

שלמה (סטיב) ברנר (נולד ב-1953) הוא פרופסור מן המניין לגאוגרפיה, חוקר אקלים, מטאורולוגיה ואוקיינוגרפיה. כיהן כראש המחלקה לגאוגרפיה באוניברסיטת בר-אילן בשנים 2003 עד 2009.

== חייו==
למד לתואר ראשון במטאורולוגיה ואוקיינוגרפיה פיזיקלית בסיטי קולג' של ניו יורק בשנת 1975. המשיך את לימודיו עד קבלת תואר דוקטור במטאורולוגיה מהמכון הטכנולוגי של מסצ'וסטס, בשנת 1982.

בין השנים 1980–1985 עבד כחוקר במעבדה הגאופיזית של חיל האוויר האמריקאי.

בשנים 1985–2003 עבד כחוקר בכיר במכון לחקר ימים ואגמים בישראל, ובהמשך מונה למנהל המחלקה לאוקיינוגרפיה פיזיקלית במקום.

מאז שנת 1994 הוא מרצה במחלקה לגאוגרפיה של אוניברסיטת בר-אילן, תחילה כמרצה מן החוץ (1994–2000), בהמשך כפרופסור חבר (2000) והחל משנת 2005 כפרופסור מן המניין.

בשנים 2003–2009 מונה לעמוד בראש המחלקה לגאוגרפיה של אוניברסיטת בר-אילן.

== פעילות אקדמית==
ברנר הוא חוקר פעיל ובולט בתחומי המטאורולוגיה והאוקיינוגרפיה. במחקריו ניתן מקום נכבד לתיאור התהליכים בכלים ושיטות פיזיקליים ודגש מרכזי להצגה של תופעות באמצעות מודלים מתמטיים וסטטיסטיים. מחקריו עוסקים בהדמיה ספרתית של האוקיינוס והאטמוספירה, ניתוח של משטרי הזרימה והאקולוגיה של הים התיכון, מפרץ אילת, הכנרת וים המלח. חיזוי אוקיינוגרפי מבצעי ובחיזוי אקלימי לטווח קצר וארוך. כמו כן, מחקריו עוסקים בהיבטים הקשורים לשינויי אקלים גלובליים ולתופעת אקלימיות ואוקיינוגרפיות בקנה מידה כלל עולמי.

בשנת 1995 פרסם מאמר משותף עם חוקרים נוספים, בכתב העת היוקרתי Nature, כותרת המאמר: "Vertical mixing and coral death in the Red Sea following the eruption of Mt. Pinatubo". המאמר דן בהשפעות ארוכות הקצה של התפרצות הר הגעש פינטובו שבפיליפינים שהתרחשה בשנת 1991, על תמותת חלקים גדולים מרקמת שונית האלמוגים במערכת הימית במפרץ אילת, בשנה העוקבת להתפרצות. החוקרים הראו שתמותת האלמוגים נבעה כתוצאה מפריחה חסרת תקדים של אצות במפרץ אודות לעליית נוטריוניים ממי העומק, כתוצאה משינויים קיצוניים בגובה עמודת הערבול של מי המפרץ (מעל 850 מטרים). תהליך ערבול קיצוני זה נבע כתוצאה משינויים חריגים בגרדיאנט של שטפי החום בין מי המפרץ לאטמוספירה, אשר נבע מההתקררות העולמית בטמפרטורות, כתוצאה משכבת האפר הגעשי האדירה שעלתה לסטרטוספרה בהתפרצות הפינטובו ושינתה את המאזן הקרנתי בכדור הארץ.

== הוראה==
הרצאה במהלך "ליל המדענים", אוניברסיטת בר-אילן, 2014
ברנר מלמד קורסים רבים במחלקה לגאוגרפיה-וסביבה באוניברסיטת בר-אילן, הקורסים מבוססים על הרצאות פרונטליות. חלק גדול מהקורסים כוללים יציאה למספר ימי שדה. בין הקורסים:
ממוזער
מבוא לקלימטולוגיה, מבוא לאוקיינוגרפיה, פגעי מזג האוויר, מטאורולוגיה מלוויינים, הימים בלב המדבר, שינויים גלובליים, סוגיות נבחרות בקלימטולוגיה, שינויי אקלים גלובליים, ושיטות בניתוח נתונים.

== חיים אישיים==
פרופ' ברנר נשוי, ואב לחמישה בנים ובת אחת.

== קישורים חיצוניים ==
* [http://geoenv.biu.ac.il/node/394 ברנר שלמה (סטיב) | המחלקה לגאוגרפיה וסביבה | אוניברסיטת בר-אילן]

== הערות שוליים ==

קטגוריה:אוקיינוגרפים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:גאוגרפים ישראלים
קטגוריה:מטאורולוגים
קטגוריה:סגל אוניברסיטת בר-אילן: גאוגרפיה וסביבה
קטגוריה:ישראלים שנולדו ב-1953
סטני הוייר

סטני המילטון הוייר (באנגלית: Steny Hamilton Hoyer; נולד ב-14 ביוני 1939) הוא פוליטיקאי אמריקאי, חבר המפלגה הדמוקרטית. מכהן כנציג המחוז החמישי של מרילנד בבית הנבחרים של ארצות הברית מאז 1981. הוא מבכירי המפלגה הדמוקרטית בקונגרס. שימש בעבר כמנהיג מפלגת הרוב בבית הנבחרים.

==ביוגרפיה==
הוייר נולד בניו יורק לג'ין (לבית בולדווין) וסטין הוייר (בדנית: Høyer). אביו היה דני יליד קופנהגן. שמו הפרטי הוא אנגלוז של שם אביו. אמו היא אחת מצאצאותיו של ג'ון הארט, מחותמי הכרזת העצמאות של ארצות הברית. הוא גדל ולמד במרילנד, בעיירה הסמוכה לוושינגטון. ב-1963 סיים תואר ראשון באוניברסיטת מרילנד וב-1966 תואר JD במשפטים באוניברסיטת ג'ורג'טאון. בתקופת לימודיו עבד במטהו של הסנאטור הדמוקרטי דניאל ברוסטר ממרילנד.

ב-1966 נבחר לסנאט של מרילנד, וב-1975 נבחר לנשיא הסנאט, והיה בכך לצעיר ביותר הממלא תפקיד זה. הוא כיהן בסנאט עד 1979. שימש חבר המועצה להשכלה גבוהה של מדינת מרילנד עד 1981. במאי אותה שנה נבחר בבחירות מיוחדות שנערכו בעקבות מחלתה של גלדיס ספלמן, לנציג המחוז החמישי של מרילנד בבית הנבחרים של ארצות הברית, ומאז ניצח בכל אחת מ-21 מערכות הבחירות הבאות לתפקיד.

לאורך השנים מילא תפקידים בכירים בהנהגת המפלגה הדמוקרטית. ב-2003 נבחר למצליף הסיעה, וב-2007 למנהיג סיעת הרוב בבית הנבחרים. לאחר מפלת המפלגה הדמוקרטית בבחירות לבית הנבחרים ב-2010, איבדה ננסי פלוסי את תפקידה כיושבת ראש בית הנבחרים ומונתה למנהיגת סיעת המיעוט, ואילו הוייר נבחר למצליף הסיעה. בעקבות בחירות 2018 בהן זכתה המפלגה הדמוקרטית לרוב בבית הנבחרים, נבחר הוייר שוב למנהיג סיעת הרוב. לאחר הפסד המפלגה הדמוקרטית בבחירות 2022 הודיע הוייר כי לא ייטול תפקיד בהנהגה בקונגרס ה-118.

הוייר אלמן ואב לשלוש בנות.

==קישורים חיצוניים==

* 

* 
* [https://www.facebook.com/WhipHoyer הדף של סטני הוייר] בפייסבוק
* [https://web.archive.org/web/20150805094352/http://hoyer.house.gov/biography סטני הוייר], באתר בית הנבחרים
* 
* 
* 
* 

קטגוריה:ניו יורק: אישים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית ממרילנד
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי האספה הכללית של מרילנד
קטגוריה:חברי הקונגרס ה-115 של ארצות הברית
קטגוריה:אמריקאים ממוצא דני
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת מרילנד
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1939
דאג דוסי

דאג דוסי (באנגלית: Doug Ducey; נולד ב-9 באפריל 1964) הוא פוליטיקאי אמריקאי חבר המפלגה הרפובליקנית ואיש עסקים לשעבר. כיהן כמושל אריזונה בשנים 2015–2023. לפני כן כיהן מ-2011 כגזבר מדינת אריזונה ולפני כניסתו לפוליטיקה היה מנכ"ל ושותף ברשת גלידריות.

==ביוגרפיה==
דוסי נולד בטולידו שבאוהיו, בנם של מדליין ודאג רוסקו. בילדותו התגרשו הוריו, אמו נישאה בשנית, הוא אימץ את שם משפחתו של אביו החורג ונותר עמו גם לאחר שאמו התגרשה פעם נוספת ב-1981. ב-1986 סיים לימודי תואר ראשון במימון באוניברסיטת אריזונה. לאחר לימודיו עבד כאיש שיווק בחברת פרוקטר אנד גמבל. ב-1995 מונה למנכ"ל ושותף בחברת קולד סטון קרים (Cold Stone Creamery) רשת גלידריות. תחת ניהולו אימצה החברה מודל זכיינות, הפכה לאחת מרשתות הגלידה הגדולות בארצות הברית והתרחבה למדינות רבות ברחבי העולם. ב-2007 התמזגה החברה עם חברת Kahala, דוסי מונה למנכ"ל החברה המאוחדת אך התפטר לאחר מספר חודשים ופינה מקומו למייסד חברת Kahala.

ב-2011 נבחר דוסי לגזבר המדינה של אריזונה. ב-2014 ניצח בבחירות לתפקיד מושל אריזונה, ברוב של 53.35%. הוא הושבע לתפקיד בינואר 2015. בנובמבר 2018 נבחר לתקופת כהונה נוספת וסיים את תפקידו ב-2022 עקב מגבלת קדנציות.

דוסי נשוי לאנג'לה, אותה הכיר במהלך לימודיהם באוניברסיטה ולהם שלושה בנים.

==קישורים חיצוניים==

* 

* [http://azgovernor.gov/governor/about-governor-doug-ducey דאג דוסי] באתר מושל אריזונה

קטגוריה:מושלי אריזונה
קטגוריה:מנכ"לים אמריקאים
קטגוריה:מזכירי אוצר במדינות ארצות הברית
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת אריזונה
קטגוריה:אמריקאים שנולדו ב-1964
1920 בספורט

==אולימפיאדה==

האולימפיאדה השישית מתקיימת באנטוורפן שבבלגיה
{| border="1" cellpadding="2" cellspacing="0"
|- bgcolor="#efefef"
| מקום
| מדינה
| bgcolor="gold" |זהב
| bgcolor="silver" |כסף
| bgcolor="CC9966" |ארד
| סה"כ
|-
| 1 || ארצות הברית || 41 || 27 || 27 || 95
|-
| 2 |שוודיה || 19 || 20 || 25 || 64
|-
| 3 |בריטניה || 15 || 15 || 13 || 43
|-
| 4 |פינלנד || 15 || 10 || 9 || 34
|-
| 5 |בלגיה || 14 || 11 || 11 || 36
|}
* נדו נדי מאיטליה זכה ב-5 מדליות בזהב.
* פאבו נורמי מפינלנד זכה ב-3 מדליות זהב ומדליית כסף.
* אוסקר גומר סוואן משוודיה זכה במדליית כסף בגיל 72.

== אופניים ==
* טור דה פראנס – פיליף טיס ()
* ג'ירו ד'איטליה – גאטנו בלוני ()

==אתלטיקה==

* ג'קסון שולץ () קבע בריצת 100 מטר שיא עולם חדש של 10.6 שניות.

==טניס==

===המנצחות בתחרויות הגראנד סלאם===
* אליפות צרפת הפתוחה – סוזן לנגלן ()
* אליפות וימבלדון – סוזן לנגלן ()
* אליפות ארצות הברית הפתוחה – מולה מלורי ()

===המנצחים בתחרויות הגראנד סלאם===
* אליפות אוסטרליה הפתוחה – פאט ווד או הארה ()
* אליפות צרפת הפתוחה – אנדרה גובר ()
* אליפות וימבלדון – ג'רלד פטרסון ()
* אליפות ארצות הברית הפתוחה – ביל טילדן ()

===גביע דייוויס===

נבחרת גביע דייוויס של ארצות הברית ניצחה את נבחרת אוסטרליה עם התוצאה 5:0

==כדורגל==
===קופה אמריקה===
* נבחרת אורוגוואי זוכה בטורניר.

===כדורגל לפי מדינות===
====איטליה====
*סרייה א' – אינטר מילאנו זוכה באליפות

====אנגליה====
* פרמייר ליג – וסט ברומיץ' אלביון זוכה באליפות
* הגביע האנגלי – אסטון וילה

====ארגנטינה====
* ליגת העל הארגנטינאית, התאחדות AAF – בוקה ג'וניורס מבואנוס איירס זוכה באליפות
* ליגת העל הארגנטינאית, התאחדות AAmF – ריבר פלייט מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל – פלמיירס זכה באליפות
* אליפות ריו דה ז'ניירו בכדורגל – פלמנגו זכה באליפות

====גרמניה====
* בונדסליגה – נירנברג (כדורגל)

====ספרד====
* גביע המלך הספרדי – ברצלונה

===קבוצות שנוסדו===
* קליארי – 

==כדורסל==
* התקיימו לראשונה משחקי ליגת העל האיטלקית בכדורסל. המנצחת – Costanza Milano.

==מרוץ מכוניות==
* מרוצי הגרנד פרי למכוניות – המרוץ לא נערך
* אינדי 500 – גסטון שברולה במכונית מתוצרת פרונטנק.

==שחייה==

===שיאי עולם===
====שחייניות====
אתלדה בלייבטריי ()
* 23 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:14.4 דקות 
* 25 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:13.6 דקות 

====שחיינים====
נורמן רוס ()
* 21 ביולי בסידני, אוסטרליה – שיא עולם חדש במשחה ל-800 מטר חופשי בתוצאה של 11:24.2 דקות. השיא הקודם הושג בשנת 1906. 
דיוק קהנמוקו ()
* 24 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:00.4 דקות 
טדפורד קאן ()
* 10 באפריל בדטרויט, ארצות הברית – שיא עולם חדש במשחה ל-200 מטר חופשי בתוצאה של 2:19.8 דקות 
* נבחרת ארצות הברית
29 באוגוסט באנטוורפן, בלגיה – שיא עולם חדש במחשה שליחים 4*200 מטר חופשי בתוצאה של 10:04.4

==קישורים חיצוניים==

*